ઇંટો-કોંક્રીટના વધી રહેલાં જંગલો સાથેના વિકાસ અને આધુનિકતાના આ દોરમાં લુપ્ત થઇ રહેલાં જંગલો અને વન પ્રાણીઓની જાળવણી માટે યેનકેન પ્રયાસ થઇ રહ્યા છે. ત્યારે વિકાસની તેજ ગતિએ દોડી રહેલા રથ પર સવાર ગુજરાત સરકારે પણ વન્યસૃષ્ટિને જાળવવા માટે એક નવતર પહેલ કરી રહી છે. જેમાં ચિત્તાનો વંશવેલો આગળ ધપાવવા માટે સૌપ્રથમવાર દેશમાં ચિત્તાનું 'ઇન વિટ્રો ફર્ટિલાઇઝેશન' અથવા 'સરોગસી'ની રીત અપનાવવામાં આવશે.